Official Journal L 192 , 11/07/1987 P. 0020 - 0021



Ir-Regolament tal-Kummissjoni (KEE) Nru 2048/87 tal-31 ta’ Ottubru 1984 li jistabbilixxi regoli dettaljati biex jiġu applikati l-miżuri speċjali għall-importazzjoni taż-żejt taż-żebbuġa li joriġina fit-Tuniżija. IL-KUMMISSJONI TAL-KOMUNITAJIET EWROPEJ, Wara li kunsidrat it-Trattat li jwaqqaf il-Komunità Ekonomika Ewropea, Wara li kunsidrat ir-Regolament tal-Kunsill (KEE) Nru 1878/87 ta’ l-29 Ġunju ta l-1987 li jistabbilixxi miżuri speċjali għall-importazzjoni taż-żejt taż-żebbuġa li joriġina fit-Tuneżija [1], u partikolarment l-Artikoli 1 u 4 tiegħu, Billi r-Regolament (KEE) Nru 1878/87 jipprovdi għal applikazzjoni ta’ imposta mnaqqsa għall-importazzjoni ta’ ċerta kwantità ta’ żejt taż-żebbuġa li joriġina mit-Tuniżija; billi, taħt l-Artikolu 1 ta’ dak ir-Regolament, l-imposta ta’l-importazzjoni applikabbli għal dik il-kwantità għandha tiġi stabbilita f’livell li jqis is-sitwazzjoni prevalenti tas-suq; billi l-imposta ta’l-importazzjoni għandha tiġi stabbilita f’livell kif iffissat hawn taħt; billi; taħt l-Artikolu 4 ta’ dan ir-Regolament, għandhom jiġu adottati miżuri biex jiġi evitat svijar tal-kummerċ u, b’mod partikolari, jiġi żgurat li l-imposta applikabbli fil-każ tal-pajjiżi terzi tiġi applikata jekk iż-żejt jiġi rilaxxjat għall-konsum fi Spanja u l-Portugall; Billi l-kwantità ta’ żejt importata mit-Tuniżija m’għandhiex tiskorri dik speċifikata fl-Artikolu 1 tar-Regolament (KEE) Nru 1878/87; billi, għalhekk, it-tolleranza prevista fl-Artikolu 8 tar-Regolament tal-Kummissjoni (KEE) Nru 3183/80 tat-3 ta’ Diċembru 1980 li jistabbilixxi regoli komuni dettaljati għall-applikazzjoni tas-sistema tal-liċenzi ta’l-importazzjoni u l-esportazzjoni u ċ-ċertifikati ta’l-iffissatr bil-quddiem għall-prodotti agrikoli [2], kif l-aħħar emendat mir-Regolament (KEE) Nru 39123/86 [3],m’għandux ikun permess; Billi l-Kumitat tal-Ġestjoni taż-Żjut u x-Xaħmijiet ma tax opinjoni fil-limitu taż-żmien stabbilit mill-President tiegħu, ADOTTAT DAN IR-REGOLAMENT: Artikolu 1 L-imposta ta’l-importazzjoni msemmija fl-Artikolu 1(2) tar-Regolament (KEE) Nru 1878/87 għandha tkun ta’ 16 Ecu għal kull 100 kilogramma. Artikolu 2 1. L-Istati Membri tal-Komunità kif kostitwita fil-31 ta’ Diċembru 1985 li fihom iż-żejt taż-żebbuġa li joriġina mit-Tuniżija jiġi rilaxxjat għaċ-ċirkolazzjoni ħielsa skond ir-Regolament (KEE) Nru 1878/87 għandhom idaħħlu sistema ta’ kontroll li teħtieġ li, f’każi fejn żejt taż-żebbuġa jaqa’ taħt is-subintestaturi 15.07 a) u b) tat-Tariffa Komuni tad-Dwana u li jimtela f’kontenituri ta’ kapaċità netta ta’ aktar minn ħames litri, jew bil-kwantità, jiġi esportat lejn Spanja jew lejn il-Portugall mit-territorju ta’ dawk l-Istati Membri, l-operatur għandu jagħti xhieda għas-sodisfazzjoni ta’ dawk l-Istati Membri li ż-żejt konċernat ma jkunx ta’ oriġini Tuniżina. Dan ir-rekwiżit għandu jgħodd sat-30 ta’ Ġunju 1988 bla ħsara għall-applikazzjoni tal-paragrafu 2. 2. Meta, wara li jiġi rilaxxjat għaċ-ċirkolazzjoni libera skond id-dispożizzjonijiet tal-paragrafu 1, iż-żejt jiġi kkonsenjat lil Stat Membru ieħor id-dokument li jagħti xhieda ta’l-istatus Komunitarju tal-merkanzija għandu jinkludi waħda mit-tipi ta’ frażijiet li ġejjin: - Ghee obtenido de mantequilla - Reglamento (CEE) no 1878/87 - Ghee - Forordning (EOEF) nr. 1878/87 - Aus Butter gewonnenes Ghee - Verordnung (EWG) Nr. 1878/87 - Ελαιόλαδο εισαχέν από την Tυνησία – Kανονισμός (EOK) αρι. 1878/87; - Olive oil imported from Tunisia - Regulation (EEC) No 1878/87 - Huile d’olive importée de Tunisie - Règlement (CEE) no 1878/87 - Olio d’oliva importato dalla Tunisia - Regolamento n. 1878/87 - Olijfolie ingevoerd uit Tunesië - Verordening (EEG) nr. 1878/87 - Azeite importado da Tunísia - Regulamento (CEE) no 1878/87. 3. Minkejja l-Artikolu 8(4) tar-Regolament (KEE) Nru 3183/80 il-kwantità rilaxxjata għaċ-ċirkolazzjoni ħielsa m’għandhiex tiskorri dik speċifikata fil-kaxxi 10 u 11 tal-liċenza ta’l-importazzjoni. Iċ-ċifra ‘0’ għandha għalhekk tiddaħħal fit-kaxxa 22 tal-liċenza. 4. Meta ż-żejt taż-żebbuġa li dwaru d-dokument, kif imsemmi fil-paragrafu 2, jagħti xhieda ta’l-istatus Komunitarju tal-merkanzija konċernata, jiġi rilaxxjat għall-konsum fi Spanja jew fil-Portugall, ammont ugwali għad-differneza bejn l-imposta minima applikabbli fil-jum tad-dikjarazzjoni tar-rilaxx għall-konsum tiġi aċċettata u 16 ECU/100 kilogramm jiġi impost fi Spanja u l-Portugall, kif ikun il-każ. Artikolu 3 Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fl-10 ta’ Lulju 1987. Għall-Kummissjoni Frans Andriessen Viċi-President [1] ĠU L 179, tat-3.7.1987, p. 1. [2] ĠU L 338, tat-13.12.1980, p. 1. [3] ĠU L 364, tat-23.12.1986, p. 31. --------------------------------------------------